01001902208010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 190 


22 Αυγούστου 2001 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 264 
Ίδρυση Ειδικού Νομικού Προσώπου Ιδιωτικού Δικαίου για 
την αξιοποίηση και διαχείριση της περιουσίας του Πα¬ 
νεπιστημίου Ιωαννίνων και έγκριση του καταστατικού 
του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη, 

1. Τις διατάξεις: 

α) των άρθρων 3 παρ. 7 καιδΟπαρ. 1 του Ν. 1268/1982 
"Για τη δομή και λειτουργία των Ανωτάτων Εκπαιδευτικών 
Ιδρυμάτων" (Α'87), 

β) του άρθρου 70 παρ. 12 του Ν. 1566/1985 "Δομή και 
λειτουργία της πρωτοβάθμιας και δευτεροβάθμιας εκπαί¬ 
δευσης" και άλλες διατάξεις (Α' 167) και 

γ) του άρθρου 29Ατου Ν. 1558/1985, όπως αυτό προ¬ 
στέθηκε με το άρθρο 27 του Ν. 2081/92 (Α' 154) και αντι- 
καταστάθηκε με το άρθρο 1 παρ. 2 του Ν. 2469/1997 (Α' 
38). 

2. Τη σύμφωνη γνώμη της Συγκλήτου του Πανεπιστημί¬ 
ου Ιωαννίνων (συνεδρίες 772/3.4.1996 και 818/2.11.2000). 

3. Το έγγραφο αριθμ. Β1/730/12.12.2000 του Υπουργεί¬ 
ου Εθνικής Παιδείας και Θρησκευμάτων με το οποίο ζη¬ 
τήθηκε να διατυπώσει τη γνώμη του το Συμβούλιο Ανώτα¬ 
της Παιδείας και ότι έχει παρέλθει άπρακτη η προθεσμία 
που ορίζουν οι διατάξεις του άρθρου 50 παρ. 3 του Ν. 
1268/82. 

4. Το γεγονός ότι από τις διατάξεις του διατάγματος αυ¬ 
τού προκαλείται εφάπαξ δαπάνη ποσού 20.000.000 για 
την καταβολή του μετοχικού κεφαλαίου, η οποία θα καλυ¬ 
φθεί σύμφωνα με το άρθρο 29 από τον προϋπολογισμό 
του Πανεπιστημίου Ιωαννίνων οικονομικού έτους 2001, 
στον οποίο θα υπάρξει η σχετική πρόβλεψη. 

5. Την 308/2001 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

ΑΡΘΡΟ ΠΡΩΤΟ 
Ίδρυση 

1. Ιδρύεται Ειδικό Νομικό Πρόσωπο Ιδιωτικού Δικαίου 
με την επωνυμία "ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙ¬ 
ΡΙΣΗΣ ΠΕΡΙΟΥΣΙΑΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ" 
με έδρα τα Ιωάννινα. 


2. Σκοπός της Εταιρείας είναι η αξιοποίηση και η διαχεί¬ 
ριση της περιουσίας του Πανεπιστημίου Ιωαννίνων σύμ¬ 
φωνα με το άρθρο 3 παρ. 7 του Ν. 1268/1982. 

3. Η Εταιρεία λειτουργεί υπό την ευθύνη και τον έλεγχο 
του Πανεπιστημίου Ιωαννίνων, με την μορφή Ανωνύμου Ε¬ 
ταιρείας. Οι διατάξεις που διέπουν τις Ανώνυμες Εταιρεί¬ 
ες έχουν εφαρμογή και στην Εταιρεία αυτή, εκτός εάν υ¬ 
πάρχουν διαφορετικές ρυθμίσεις στο Καταστατικό της 
και εγκρίνεται με το Διάταγμα αυτό. 

ΑΡΘΡΟΔΕΥΤΕΡΟ 

Καταστατικό 

Εγκρίνεται το καταστατικό της "ΕΤΑΙΡΕΙΑΣ ΑΞΙΟΠΟΙ¬ 
ΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ ΤΟΥ ΠΑΝΕΠΙΣΤΗ¬ 
ΜΙΟΥ ΙΩΑΝΝΙΝΩΝ" και έχει ως εξής: 

ΚΕΦΑΛΑΙΟ Α 

ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ 
Άρθρο 1 

Μορφή - Επωνυμία 

Το Ειδικό Νομικό Πρόσωπο Ιδιωτικού Δικαίου που ι¬ 
δρύεται ως ανώνυμη Εταιρεία με το άρθρο πρώτο του 
Διατάγματος αυτού λειτουργεί με την επωνυμία "ΕΤΑΙ¬ 
ΡΕΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ ΤΟΥ 
ΠΑΝΕΠΙΣΤΗΜΙΟΥ ΙΩΑΝΝΙΝΩΝ". 

Άρθρο 2 

Έδρα - Σφραγίδα 

1. Έδρα της Εταιρείας ορίζεται η έδρα του Πανεπιστη¬ 
μίου στα Ιωάννινα. 

2. Η σφραγίδα αποτελείται από δύο επάλληλους και ο¬ 
μόκεντρους κύκλους από τους οποίους ο εξωτερικός έχει 
διάμετρο 40 χιλιοστά. Στον εσωτερικό απεικονίζεται το 
έμβλημα του Πανεπιστημίου Ιωαννίνων και στον εξωτερι¬ 
κό σε κυκλική διάταξη αναγράφονται οι λέξεις: ΕΛΛΗΝΙ¬ 
ΚΗ ΔΗΜΟΚΡΑΤΙΑ - ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙ¬ 
ΡΙΣΗΣ ΠΕΡΙΟΥΣΙΑΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ. 

Άρθρο 3 
Σκοπός 

1. Σκοπός της Εταιρείας είναι: 

α) η ανάπτυξη πάσης φύσεως δραστηριοτήτων σχετι¬ 
κών με τους σκοπούς και τη λειτουργία του Πανεπιστημί¬ 
ου, οι οποίες δραστηριότητες ενισχύουν οικονομικά το Ί¬ 
δρυμα και 

β) η αξιοποίηση και διαχείριση της περιουσίας του Πα¬ 
νεπιστημίου Ιωαννίνων, σύμφωνα με το άρθρο 3 παρά¬ 
γραφος/του Ν. 1268/1982. 

Ως περιουσία νοείται τόσο η κινητή όσο και η ακίνητη που 
περιέχεται στην Εταιρεία από οποιαδήποτε πηγή, εκτός ε¬ 
κείνης που έχει εκάστοτε προσδιορισθεί προς χρήση των 
Διοικητικών και Ακαδημαϊκών δραστηριοτήτων του Πανε¬ 
πιστημίου, για την οποία εταιρεία μπορεί να προβαίνει επ’ 
αμοιβή μόνο σε εργασίες επιμελείας και συντηρήσεως. 

2. Στο σκοπό και στις δραστηριότητες της εταιρείας πε¬ 
ριλαμβάνονται επίσης: 

α) Η επιδίωξη δωρεών, κληρονομιών, κληροδοσιών και 
άλλων χαριστικών παροχών από οποιαδήποτε πηγή δη¬ 
μόσια ή ιδιωτική, επ’ ονόματιτου Πανεπιστημίου. 

β) Η επιδίωξη χρηματοδοτήσεων από οποιαδήποτε πη¬ 
γή, δημόσια ή ιδιωτική της ημεδαπής ή της αλλοδαπής επ’ 
ονόματιτου Πανεπιστημίου. 

γ) Η έναντι αμοιβής ή συμμετοχής είσπραξης δικαιωμά¬ 
των του Πανεπιστημίου για την παροχή υπηρεσιών τους 
προς τρίτους, είτε αυτές σχετίζονται με το αντικείμενο 
της εταιρείας, είτε όχι εφ’ όσον τα έσοδα αυτής ή η δρα¬ 
στηριότητα αυτή του Πανεπιστημίου προκύψει από ενέρ¬ 
γειες της εταιρείας. 

δ) Οποιαδήποτε άλλη ενέργεια και πράξη που θα έχει 
ως αποτέλεσμα την αύξηση της περιουσίας του Πανεπι¬ 
στημίου και τη βελτίωση της αποδοτικότητάςτης. 

3. Στις δραστηριότητες της Εταιρείας περιλαμβάνονται 
και οποιαδήποτε άλλη ενέργεια και πράξη που ανάγεται 
στην εκπλήρωση του σκοπού που μνημονεύεται στην πα¬ 
ράγραφο 1 του άρθρου αυτού με γνώμονα πάντοτε τη δη¬ 
μιουργία μέσων και πόρων για την ενίσχυση της εκπαι¬ 
δευτικής και ερευνητικής δραστηριότητας και ανάπτυξης 
γενικότερα του Πανεπιστημίου Ιωαννίνων. 

4. Για τη διενέργεια των παραπάνω πράξεων που ανά¬ 
γονται στους σκοπούς της Εταιρείας απαιτείται απόφαση 
του Διοικητικού Συμβουλίου. Προκειμένου δε για πράξεις 
εκποίησης η Εταιρεία έχει την εξουσία διαπραγματεύσε¬ 
ων και προτάσεων που στην τελική τους μορφή θατελούν 
υπό τη συγκατάθεση της Συγκλήτου και την τυχόν απαι- 
τούμενη κατά την ισχύουσα νομοθεσία, έγκριση οργάνων 
της πολιτείας. 

Άρθρο 4 

Διοίκηση και αξιοποίηση της περιουσίας του Ιδρύματος. 

1 .Με την έναρξη ισχύος του παρόντος η διαχείριση ο¬ 
λόκληρης της κατά το προηγούμενο άρθρο περιουσίας 
του Πανεπιστημίου Ιωαννίνων περιέρχεται αυτοδίκαια 
στην Διοίκηση της Εταιρείας. 

2. Μέσα σε έξι μήνες αφότου συγκροτηθεί η Διοίκηση 
και οι υπηρεσίες της Εταιρείας και γίνει η σχετική έγγρα¬ 
φη ειδοποίηση, οι αρμόδιες υπηρεσίες του Πανεπιστημί¬ 
ου έχουν την υποχρέωση να στείλουν στην Εταιρεία κα¬ 
τάσταση της κινητής και ακίνητης περιουσίας, με την επι¬ 
φύλαξη του άρθρου 3 παρ. 1. 

3. Οι ίδιες παραπάνω υπηρεσίες ή μονάδες έχουν πά¬ 
ντοτε την υποχρέωση να ενημερώνουν την Εταιρεία για 
κάθε μεταβολή που σημειώνεται στην κατάσταση της ακί¬ 
νητης περιουσίας του Ιδρύματος. 

Άρθρο 5 

Η Εταιρεία Εντολοδόχος και Πληρεξούσιος 
του Ιδρύματος 

Με την έναρξη ισχύος του Διατάγματος αυτού η Εται¬ 
ρεία έχει την εντολή και πληρεξουσιότητα για την επιχεί¬ 


ρηση των δικαιοπραξιών που αφορούν την περιουσία του 
Ιδρύματος, την εκμετάλλευση της οποίας ασκεί η Εται¬ 
ρεία. Τα αποτελέσματα των δικαιοπραξιών αυτών επέρ¬ 
χονται στο όνομα και για λογαριασμό του Πανεπιστημίου 
Ιωαννίνων, εφόσον αφορούν σε περιουσιακά στοιχεία της 
ιδιοκτησίας του. 

Άρθρο 6 
Διάρκεια 

Η διάρκεια της Εταιρείας είναι αόριστη. 

ΚΕΦΑΛΑΙΟ Β' 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΟΣ - ΜΕΤΟΧΗ 
Άρθρο 7 

Μετοχικό Κεφάλαιο 

1. Το Μετοχικό Κεφάλαιο της Εταιρείας ορίζεται στο πο¬ 
σό των 20.000.000 δραχμών και εκφράζεται με μια μετο¬ 
χή που ανήκει στο Πανεπιστήμιο Ιωαννίνων. 

2. Το Μετοχικό Κεφάλαιο καλύπτεται σύμφωνα με τη 
διάταξη του άρθρου 29 του παρόντος. 

Άρθρο 8 
Μετοχή 

1. Η μοναδική μετοχή της Εταιρείας είναι ονομαστική 
και αδιαίρετη και δεν δύναται καθ’ οιοδήποτε τρόπο να με¬ 
ταβιβαστεί. 

2.0 τίτλος της μετοχής φέρει τη σφραγίδα της Εταιρεί¬ 
ας, την ημερομηνία έκδοσης καθώς και τις υπογραφές 
του Προέδρου του Διοικητικού Συμβουλίου και του Διευ- 
θύνοντος Συμβούλου. 

ΚΕΦΑΛΑΙΟ Γ 
Αρθρο 9 

Σύνθεση Διοικητικού Συμβουλίου 

1. Η Εταιρεία διοικείται από Διοικητικό Συμβούλιο. 

2. Τα μέλη του Διοικητικού Συμβουλίου εκλέγονται από 
τη Γ ενική Συνέλευση (Σύγκλητο). 

3. Το Διοικητικό Συμβούλιο αποτελείται από επτά (7) μέ¬ 
λη, ως εξής: 

α) Τον Πρύτανη, ως Πρόεδρο, με αναπληρωτή του έναν 
Αντιπρύτανη, ο οποίος εκλέγεται από τη Σύγκλητο. 

β) Τον Πρόεδρο του Τεχνικού Συμβουλίου του Πανεπι¬ 
στημίου Ιωαννίνων. 

γ) Τον Προϊστάμενο της Διεύθυνσης Οικονομικής Δια¬ 
χείρισης του Πανεπιστημίου Ιωαννίνων. 

δ) Τέσσερα (4) μέλη, που εκλέγονται μεταξύ προσώ¬ 
πων, που έχουν το κύρος και την επαγγελματική γνώση, 
για να συνδράμουν στη λειτουργία της Εταιρείας, μπο¬ 
ρούν δε να είναι μέλη ή όχι της Πανεπιστημιακής Κοινό¬ 
τητας. 

4. Το Διοικητικό Συμβούλιο εκλέγει από τα μέλη του τον 
Αντιπρόεδρο και η απόφαση αυτή εγκρίνεται από τη Γενι¬ 
κή Συνέλευση. 

5. Το Διοικητικό Συμβούλιο επιλέγει τον Διευθύνοντα 
Σύμβουλο, η επιλογή του οποίου εγκρίνεται από τη Γενι¬ 
κή Συνέλευση της Εταιρείας. 

6. Οι παραιτήσεις των μελών του Διοικητικού Συμβουλί¬ 
ου και του Διευθύνοντος Συμβούλου υποβάλλονται στο 
Διοικητικό Συμβούλιο. 

7. Τα μέλη του εδαφίου γ'της παραγράφου 2 του παρό¬ 
ντος άρθρου ορίζονται με θητεία τεσσάρων (4) ετών που 
μπορεί να ανανεώνεται. 

Άρθρο 10 

Θητεία - Αναπλήρωση Συμβούλων 

1. Τα μέλη του Διοικητικού Συμβουλίου αντικαθίστα¬ 
νται, εφόσον απώλεσαν την ιδιότητα υπό την οποία συμ¬ 
μετείχαν σ’ αυτό. 

2. Εάν για οποιαδήποτε αιτία κενωθεί θέση Συμβούλου, 
το Διοικητικό Συμβούλιο, με την απαρτία του άρθρου 13 
παρ. 1 του Διατάγματος αυτού, επιλέγει τον αντικαταστά¬ 
τη του από την ίδια Υπηρεσία ή Συμβούλιο. 

3. Η εκλογή του νέου Συμβούλου υποβάλλεται για έ¬ 
γκριση στην πρώτη Γενική Συνέλευση. 

Άρθρο 11 

Υποχρεώσεις Συμβούλων 

1. Τα μέλη του Διοικητικού Συμβουλίου υποχρεούνται 
να παρίστανται στις συνεδριάσεις του. Η απουσία μέλους 
χωρίς σπουδαίο λόγο από πέντε (5) συνεχείς συνεδριά¬ 
σεις ή για χρονική περίοδο τριών (3) μηνών ισοδυναμεί με 
παραίτηση. 

2. Ο Πρόεδρος του Διοικητικού Συμβουλίου είναι υπο¬ 
χρεωμένος να εγγράφει για συζήτηση στην ημερήσια διά¬ 
ταξη των εργασιώντου Διοικητικού Συμβουλίου, μέσα σε 
ένα (1) μήνα αφότου προέκυψε ο λόγος ως θέμα την α¬ 
πουσία μέλους που ισοδυναμεί με παραίτηση. 

Άρθρο 12 

Πρόεδρος και Αντιπρόεδρος 
του Διοικητικού Συμβουλίου 

1. Ο Πρόεδρος του Διοικητικού Συμβουλίου προεδρεύ¬ 
ει των συνεδριάσεων του Διοικητικού Συμβουλίου, διευ¬ 
θύνει τις εργασίες του, έχει την ανωτάτη εποπτεία της λει¬ 
τουργίας της Εταιρείας και ενημερώνει σχετικά το Διοι¬ 
κητικό Συμβούλιο. 

2. Τον Πρόεδρο αναπληρώνει ο Αντιπρόεδρος. 

Άρθρο 13 

Σύγκληση και Απαρτία Διοικητικού Συμβουλίου 

1. Το Διοικητικό Συμβούλιο συνέρχεται και συνεδριάζει 
στην έδρα της Εταιρείας. 

2. Το Διοικητικό Συμβούλιο συγκαλείται από τον Πρόε¬ 
δρο σε ημέρα και ώρα που καθορίζονται απ’ αυτόν, μετά 
από ειδοποίηση 24 τουλάχιστον ωρών, τακτικά και υπο¬ 
χρεωτικά μια (1) φορά το μήνα και έκτακτα όταν ο Πρόε¬ 
δρος κρίνει σκόπιμο. 

3. Το Διοικητικό Συμβούλιο βρίσκεται σε απαρτία και συ¬ 
νεδριάζει έγκυρα ότανπαρίστανταιτουλάχιστονπέντε (5) 
μέλη του ή έξι (6), εφόσον σαν Διευθύνων Σύμβουλος έχει 
επιλεγεί κάποιος εκτός των αναφερθέντων στο άρθρο 9 
παρ. 2. 

4. Το Διοικητικό Συμβούλιο λαμβάνει αποφάσεις με α¬ 
πόλυτη πλειοψηφία των παρόντων μελών. 

Άρθρο 14 

Αρμοδιότητες Διοικητικού Συμβουλίου 

1. Το Διοικητικό Συμβούλιο της Εταιρείας έχει τις εξής 
αρμοδιότητες: 

α) Αποφασίζει για κάθε θέμα και ασκεί εξουσία που α¬ 
φορά την επίτευξη των σκοπών της Εταιρείας, μέσα στα 
πλαίσια που καθορίζονται από τη Γενική Συνέλευση. 

β) Εισηγείται στη Γ ενική Συνέλευση τον ετήσιο προϋπο¬ 
λογισμό, τον ετήσιο ισολογισμό και την έκθεση πεπραγ¬ 
μένων. 

γ) Ελέγχει και παρακολουθεί τη δραστηριότητα της Ε¬ 
ταιρείας. 


δ) Εισηγείται τροποποιήσεις ή συμπληρώσεις στο Κα¬ 
ταστατικό της Εταιρείας στη Γ ενική Συνέλευση. 

ε) Εισηγείταιτον κανονισμό εσωτερικής λειτουργίας και 
οργανωτικής διάρθρωσης των Υπηρεσιών της Εταιρείας 
στη Γ ενική Συνέλευση. 

στ) Παύει με αιτιολογημένη απόφαση τον Διευθύνοντα 
Σύμβουλο. 

ζ) Π ροσλαμβάνει το απολύτως αναγκαίο προσωπικό για 
την στελέχωση και λειτουργία των Υπηρεσιών της Εται¬ 
ρείας καθώς και προσωπικό για τις μονάδες και δραστη¬ 
ριότητες των οποίων στηρίζει την λειτουργία (βάσει του 
Κανονισμού Εσωτερικής Λειτουργίας). 

η) Διορίζειτους πληρεξούσιους δικηγόρους όπου και ό¬ 
ταν απαιτείται για την δικαστική ή εξώδικο εκπροσώπηση 
της Εταιρείας. 

2. Οι αποφάσεις του Διοικητικού Συμβουλίου καταχω- 
ρούνται στο σχετικό βιβλίο πρακτικών και υπογράφονται 
από όλα τα μέλη που παρίστανται στη συνεδρίαση. Μέλη 
που διαφωνούν με την απόφαση που έχει ληφθεί, έχουν 
το δικαίωμα να ζητήσουν να γραφεί η γνώμη τους στα 
πρακτικά. Εάν κάποιος σύμβουλος αρνηθεί να υπογρά¬ 
ψει, η άρνησή του αναφέρεται στα πρακτικά. Αντίγραφα ή 
αποσπάσματα από το βιβλίο των πρακτικών του Διοικητι¬ 
κού Συμβουλίου επικυρώνονται κατά το χρόνο έκδοσής 
τους από τον Πρόεδρο του Διοικητικού Συμβουλίου ή τον 
νόμιμο αναπληρωτή του και χορηγούνται μετά από αίτη¬ 
ση παντός έχοντος προς τούτο έννομο συμφέρον. 

3. Ο Γραμματέας του Διοικητικού Συμβουλίου ορίζεται 
από το Διοικητικό Συ μβούλιο μετά από εισήγηση του Π ρο- 
έδρου. 

Άρθρο 15 

Διευθύνων Σύμβουλος 

1. Την Εταιρεία εκπροσωπεί δικαστικός και εξωδίκως ο 
Διευθύνων Σύμβουλος. 

2. Ο Διευθύνων Σύμβουλος είναι προϊστάμενος των υ¬ 
πηρεσιών της Εταιρείας, ελέγχει και συντονίζει τη λει¬ 
τουργία των υπηρεσιών και επιμελείται την εκτέλεση των 
εργασιώντου Διοικητικού Συμβουλίου και της Γ ενικής Συ¬ 
νέλευσης. 

Ο Διευθύνων Σύμβουλος υπογράφει τα έγγραφα της Ε¬ 
ταιρείας, εισπράττει τις απαιτήσεις, ενεργεί αναλήψεις, 
υπογράφει τις εντολές πληρωμής για τις τρέχουσες συ¬ 
ναλλαγές και τις υπόλοιπες πληρωμές. 

3. Ο Διευθύνων Σύμβουλος εισηγείται τα θέματα της Η¬ 
μερήσιας Διάταξης στο Διοικητικό Συμβούλιο. 

4. Στον Διευθύνοντα Σύμβουλο καταβάλλεται μηνιαία 
αποζημίωση, το ύψος της οποίας ορίζεται, με εισήγηση 
του Διοικητικού Συμβουλίου, από τη Γ ενική Συνέλευση. 

Άρθρο 16 

Αποζημίωση Συμβούλων 

Κάθε αποζημίωση ή αμοιβή των μελών του Διοικητικού 
Συμβουλίου βαρύνει την Εταιρεία μόνο με ειδική απόφα¬ 
ση της Γενικής Συνέλευσης και μετά από εισήγηση του Δι¬ 
οικητικού Συμβουλίου. 

Άρθρο 17 

Ευθύνη Συμβούλων 

Τα σχετικά με την ευθύνη των μελών του Διοικητικού 
Συμβουλίου και του Διευθύνοντος Συμβούλου διέπονται 
από το άρθρο 22α του Α.Ν. 2190/1920, όπως ο νόμος αυ¬ 
τός ισχύει. 




2868 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΚΕΦΑΛΑΙΟ Δ' 

ΓΕΝΙΚΗ ΣΥΝΕΛΕΥΣΗ 

Άρθρο 18 

Αρμοδιότητες της Γενικής Συνέλευσης 

1. Η Γενική Συνέλευση είναι το ανώτατο όργανο του νο¬ 
μικού προσώπου της Εταιρείας και έχει το δικαίωμα να α¬ 
ποφασίζει για κάθε θέμα που αφορά την Εταιρεία. Οι αρ¬ 
μοδιότητες της Γενικής Συνέλευσης ασκούνται από τη 
Σύγκλητο του Πανεπιστημίου Ιωαννίνων, που συνεδριάζει 
ειδικά για το σκοπό αυτό. Ο Πρύτανης ή ο νόμιμος ανα¬ 
πληρωτής του συντάσσει και υπογράφει την απόφαση 
της Συγκλήτου. 

2. Ειδικότερα η Γ ενική Συνέλευση είναι αρμόδια να α¬ 
ποφασίζει για τα παρακάτω θέματα. 

α. Αντικατάσταση των μελώντου Διοικητικού Συμβουλί¬ 
ου που προβλέπεται από το άρθρο, 
β. Έγκριση προγραμματισμού - προϋπολογισμού, 
γ. Έγκριση ισολογισμού της Εταιρείας, 
δ. Διάθεση των εσόδων ή πόρων της Εταιρείας, 
ε. Ορισμός ελεγκτών. 

στ. Απαλλαγή των μελών του Διοικητικού Συμβουλίου 
και των Ελεγκτών από κάθε ευθύνη για αποζημίωση, 
ζ. Τροποποίηση ή συμπλήρωση Καταστατικού, 
η. Αύξηση ή μείωση του Μετοχικού Κεφαλαίου, 
θ. Έγκριση της έκθεσης πεπραγμένων, 
ι. Έγκριση και τροποποίηση του Κανονισμού Εσωτερι¬ 
κής Λειτουργίας και οργανωτικής διάρθρωσης της Εται¬ 
ρείας. 

Η Γ ενική Συνέλευση είναι η μόνη αρμόδια να ελέγχει τις 
πράξεις του Διοικητικού Συμβουλίου, τηνπορείατης υλο¬ 
ποίησης του προγράμματος και των σκοπών της Εταιρεί¬ 
ας. 

Άρθρο 19 

Σύγκληση της Γ ενικής Συνέλευσης 

1. Η Γ ενική Συνέλευση συνέρχεται υποχρεωτικά στην έ¬ 
δρα της Εταιρείας μια (1) φορά τουλάχιστον σε κάθε ε¬ 
ταιρική χρήση και μέσα σε έξι μήνες το πολύ από τη λήξη 
αυτήςτης χρήσης. 

2. Το Διοικητικό Συμβούλιο μπορεί να συγκαλεί και ε¬ 
κτάκτως τη γενική Συνέλευση όποτετο κρίνει σκόπιμο. 

3. Το Διοικητικό Συμβούλιο είναι υποχρεωμένο να συ¬ 
γκαλεί τη Γενική Συνέλευση, εκτός από τις περιπτώσεις 
που προβλέπονται από το Νόμο καιτο καταστατικό, και σε 
κάθε άλλη περίπτωση μετά από αίτηση του Πρύτανη του 
Ιδρύματος ή του 1/3 των μελών της Γ ενικής Συνέλευσης, 
προκειμένου να συζητηθεί συγκεκριμένο θέμα. 

4. Το Διοικητικό Συμβούλιο οφείλει να συγκαλεί τη Γ ενι¬ 
κή Συνέλευση ύστερα από αίτηση των ελεγκτών μέσα σε 
δέκα (10) ημέρες από την επίδοση της αίτησης στον Πρό¬ 
εδρό του και να ορίζει ως αντικείμενο της Ημερήσιας Διά¬ 
ταξης το περιεχόμενο της αίτησης. 

Άρθρο 20 

Διαδικασία πρόσκλησης της Γ ενικής Συνέλευσης 

1. Η Γ ενική Συνέλευση συγκαλείται είτε σε τακτική είτε 
σε έκτακτη συνεδρίαση όπως ορίζεται στο άρθρο 19 του 
παρόντος. 

2. Η Γενική Συνέλευση, με εξαίρεση τις επαναληπτικές 
συνελεύσεις, καλείται είκοσι (20) τουλάχιστον ημέρες 
πριν από την οριζόμενη για τη συνεδρίαση ημέρα στις ο¬ 
ποίες υπολογίζονται και οι εξαιρετέες ημέρες. 


Η ημέρα γνωστοποίησης της πρόσκλησης για Γενική 
Συνέλευση και ημέρα συνεδριάσεως δεν υπολογίζονται. 

Η σχετική πρόσκληση περιλαμβάνει τον τόπο, την ημέ¬ 
ρα και ώρα της συνέλευσης καθώς και τα θέματα της Η¬ 
μερήσιας Διάταξης. 

Η Γ ενική Συνέλευση βρίσκεται σε απαρτία και αποφασί¬ 
ζει έγκυρα επίτων θεμάτωντης Ημερήσιας Διάταξης όταν 
παρίστανται τα μισά τουλάχιστον μέλη της. Σε περίπτωση 
μη επιτεύξεως απαρτίας η Γενική Συνέλευση συνέρχεται 
εκ νέου εντός είκοσι (20) ημερών από της χρονολογίας 
της ματαιωθείσης συνεδρίασης, προσκαλουμένης προ 
δέκα (10) τουλάχιστον ημερών. Κατά την επαναληπτική 
συνεδρίαση η Γ ενική Συνέλευση βρίσκεται σε απαρτία και 
αποφασίζει έγκυρα επί των θεμάτων της Ημερήσιας Διά¬ 
ταξης, οσαδήποτε μέλη αυτής και αν είναι παρόντα. 

Άρθρο 21 

Προεδρία Γ ενικής Συνέλευσης 

Ο Πρόεδρος του Διοικητικού Συμβουλίου της Εταιρείας 
προεδρεύει της Γενικής Συνέλευσης ή εφόσον κωλύεται 
αυτός, ο αναπληρωτής του. 

Άρθρο 22 

Ημερήσια Διάταξη - Πρακτικά 

1. Οι συζητήσεις και αποφάσεις της Γενικής Συνέλευ¬ 
σης περιορίζονται στα θέματα της Ημερήσιας Διάταξης, 
η οποία καταρτίζεται από το Διοικητικό Συμβούλιο επιφυ- 
λασσομένης της διατάξεως του άρθρου 19 του παρό¬ 
ντος. 

2. Περιλήψεις των συζητήσεων στις Συνελεύσεις, κα¬ 
θώς και οι αποφάσεις που λαμβάνονται, καταχωρούνται 
σε ειδικό βιβλίο πρακτικών και υπογράφονται από τον 
Πρόεδρο της Γ ενικής Συνέλευσης και τον Γ ραμματέα. 

3. Οι αποφάσεις των Γ ενικών Συνελεύσεων ως και αντί¬ 
γραφα των εκθέσεων πεπραγμένων κοινοποιούνται σε ό¬ 
λους τους φορείς της Πανεπιστημιακής Κοινότητας. 

4. Αντίγραφα και αποσπάσματα πρακτικών επικυρώνο¬ 
νται από τον Πρόεδρο του Διοικητικού Συμβουλίου της Ε¬ 
ταιρείας ή τον Διευθύνοντα Σύμβουλο. 

Άρθρο 23 

Απαλλαγή των μελώντου Διοικητικού Συμβουλίου 

Μετά την έγκριση του Ισολογισμού, η Γ ενική Συνέλευση 
αποφαίνεται με ειδική απόφαση για την απαλλαγή ή όχι 
των μελώντου Διοικητικού Συμβουλίου και των Ελεγκτών 
από κάθε ευθύνη αποζημίωσης. Η απαλλαγή είναι ανί¬ 
σχυρη στις περιπτώσεις του άρθρου 22α του Α.Ν. 2190/ 
1920, όπως αυτός ισχύει. 

ΚΕΦΑΛΑΙΟ Έ 
ΒΙΒΛΙΑ-ΣΤΟΙΧΕΙΑ 

ΕΛΕΓΚΤΕΣ - ΕΠΟΠΤΕΙΑΤΗΣ ΕΤΑΙΡΕΙΑΣ 

Άρθρο 24 
Τακτικός Έλεγχος 

1. Ο τακτικός έλεγχος της οικονομικής διαχείρισης και 
του Ισολογισμού της Εταιρείας ασκείται από δύο (2) ελε¬ 
γκτές που ορίζονται με τους αναπληρωτές τους από μέλη 
του Σώματος Ορκωτών Λογιστών από την προηγούμενη 
τακτική Γενική Συνέλευση. 

2. Η αμοιβή των Ελεγκτών ορίζεται στην απόφαση της 
Γ ενικής Συνέλευσης που τους ορίζει. 

3. Μέσα σε πέντε (5) ημέρες από τη συνεδρίαση της Γ ε¬ 
νικής Συνέλευσης που όρισε τους ελεγκτές πρέπει να 

τους ανακοινωθεί από την Εταιρεία ο διορισμός τους. Ε¬ 
φόσον οι Ελεγκτές μέσα στις επόμενες πέντε (5) ημέρες 
δεν αποποιηθούν τον διορισμό τους, θεωρείται ότι τον έ¬ 
χουν αποδεχθεί και ευθύνονται σύμφωνα με το άρθρο 37 
του Α.Ν. 2190/1920 όπως αυτός ισχύει. 

Άρθρο 25 

Εποπτεία της Εταιρείας 

1. Η εποπτεία και ο έλεγχος της Εταιρείας ανήκουν α¬ 
ποκλειστικά στο Πανεπιστήμιο Ιωαννίνων και ασκούνται 
από τη Σύγκλητο αυτού, η οποία ενεργεί σύμφωνα με το 
άρθρο 18 ως Γενική Συνέλευση της Εταιρείας. 

2. Η Εταιρεία, δια του Προέδρου του Διοικητικού Συμ¬ 
βουλίου υποβάλλει στη Σύγκλητο εξαμηνιαίες εκθέσεις 
σχετικά με τη λειτουργία και τη δραστηριότητα της Εται¬ 
ρείας και παρέχει στη Σύγκλητο, χωρίς καθυστέρηση, κά¬ 
θε έγγραφο που ζητεί. 

Άρθρο 26 
Βιβλία - Στοιχεία 

1. Η Εταιρεία υποχρεούται να τηρεί τα υπό του Νόμου 
προβλεπόμενα κατά περίπτωση βιβλία και στοιχεία. Ιδιαι¬ 
τέρως η Εταιρεία υποχρεούται να τηρεί: 

α. Βιβλίο Πρωτοκόλλου αλληλογραφίας. 

β. Βιβλίο πρακτικών Συνεδριάσεων του Διοικητικού 
Συμβουλίου. 

γ. Βιβλίο Συνεδριάσεων της Γενικής Συνέλευσης. 

δ. Βιβλίο λογιστικής Παρακολούθησης. 

ε. Βιβλίο απογραφής και ισολογισμού. 

στ. Στελέχη αριθμημένων και θεωρημένων διπλοτύπων 
ενταλμάτων πληρωμής και διπλοτύπων αποδείξεων εί¬ 
σπραξης. 

2. Εκτός από τα παραπάνω το Διοικητικό Συμβούλιο 
μπορεί να ορίζει την τήρηση και άλλων βιβλίων, τα οποία 
κρίνει αναγκαία για την παρακολούθηση της διαχείρισης 
της περιουσίας της Εταιρείας και την εκτέλεση των σκο¬ 
πών της. 

ΚΕΦΆΛΑΙΟ ΣΤ 

ΙΣΟΛΟΓΙΣΜΟΣ - ΔΙΑΝΟΜΗ ΚΕΡΔΩΝ 

Άρθρο 27 

Εταιρική χρήση - Ισολογισμός 

1. Η Εταιρική χρήση είναι διάρκειας δώδεκα (12) μηνών. 
Αρχίζει την 1η Ιανουάριου και λήγει την 31η Δεκεμβρίου 
κάθε έτους. 

2. Στο τέλος κάθε χρήσης το Διοικητικό Συμβούλιο κλεί¬ 
νει τους λογαριασμούς, συντάσσει λεπτομερή απογραφή 
της Εταιρικής περιουσίας και καταρτίζει τον ετήσιο ισο¬ 
λογισμό σύμφωνα με τις ισχύουσες διατάξεις. Ο ισολογι¬ 
σμός υποβάλλεται για έγκριση στην Τ ακτική Γ ενική Συνέ¬ 
λευση και συνοδεύεται από επεξηγηματική έκθεση του 
Διοικητικού Συμβουλίου, στην οποία αναφέρονται αναλυ¬ 
τικά όλα τα στοιχεία ενεργητικού και παθητικού, καθώς 
και τα στοιχεία του λογαριασμού αποτελεσμάτων χρή- 
σης. 

3. Μέσα σε είκοσι (20) ημέρες από την έγκριση του ισο¬ 
λογισμού από την τακτική Γενική Συνέλευση υποβάλλεται 
στο Πανεπιστήμιο αντίγραφο του εγκριθέντος ισολογι¬ 
σμού. 

4. Γ ια να ληφθεί από τη Γ ενική Συνέλευση απόφαση πε¬ 
ρί εγκρίσεως του ισολογισμού από το Διοικητικό Συμβού¬ 
λιο, πρέπει προηγουμένως να έχει θεωρηθεί από τον αρ¬ 
μόδιο επί των οικονομικών υπάλληλο της Εταιρείας και 


τον Διευθύνοντα Σύμβουλο. Αυτοί υποχρεούνται να εκθέ¬ 
τουν στη Γενική Συνέλευση εγγράφως τις αντιρρήσεις 
τους, αν διαφωνούν σχετικά με τοντρόπο κατάρτισης του 
ισολογισμού. 

Άρθρο 28 

Πόροι της Εταιρείας 
Καθαρά έσοδα και διάθεσή τους 

1. Πόροι της Εταιρείας είναι: 

α. Οι εισπράξεις από τη διαχείριση της περιουσίας του 
Ιδρύματος, όπως αυτή ορίζεται στο άρθρο 3 παρ. 1 του 
παρόντος. 

β. Οι δωρεές, κληρονομιές και κληροδοσίες προς την 
ίδια Εταιρεία. 

γ. Οιτόκοιαπάτηνκατάθεσητου Μετοχικού Κεφαλαίου 
της Εταιρείας. 

δ. Τα έσοδα από την εκποίηση περιουσιακών στοιχείων 
του Ιδρύματος. 

2. Η Εταιρεία για την κάλυψη των δαπανών λειτουργίας 
της έχει δικαίωμα σε ποσοστό επί των εισπράξεων από 
την εν γένει διαχείριση της περιουσίας του Πανεπιστημί¬ 
ου Ιωαννίνων, το ύψος του οποίου καθορίζεται με απόφα¬ 
ση της Συγκλήτου του Ιδρύματος. 

3. Καθαρά κέρδη της Εταιρείας είναι αυτά που προκύ¬ 
πτουν, αφού αφαιρεθούν από τα ακαθάριστα έσοδα όλα 
τα έξοδα, οι ζημιές, οι αποσβέσεις και κάθε άλλο βάρος. 
Από τα καθαρά κέρδη ποσοστό δέκα τοις εκατό (10%) α- 
φαιρείται για το σχηματισμό τακτικού αποθεματικού. Η 
κράτηση αυτή παύει να είναι υποχρεωτική όταν το αποθε- 
ματικό καλύψει ποσό, ίσο με το ένατρίτο (1/3) του μετοχι¬ 
κού κεφαλαίου. Αν όμως αυτό μειωθεί για οποιοδήποτε 
λόγο, η κράτηση επαναλαμβάνεται μέχρι το ίδιο όριο. Το 
υπόλοιπο των καθαρών κερδών διατίθεται με απόφαση 
της γενικής Συνέλευσης. Ειδικότερα έσοδα που προέρ¬ 
χονται από εκποίηση ακινήτων διατίθενται αποκλειστικά 
για την αγορά ή ανέγερση άλλων ακινήτων για τις ανά¬ 
γκες του Ιδρύματος. 

ΚΕΦΑΛΑΙΟ Ζ' 

ΤΕΛΙΚΕΣ ΔΙΑΤΑΞΕΙΣ 

Άρθρο 29 
Κάλυψη κεφαλαίου 

Το κεφάλαιο της Εταιρείας, που ανέρχεται, σύμφωνα με 
το άρθρο 7 του παρόντος, σε 20.000.000 δραχμές, κατα¬ 
βάλλεται ολόκληρο από το Πανεπιστήμιο Ιωαννίνων. 

Άρθρο 30 

Πρώτο Διοικητικό Συμβούλιο 

Τα μέλη του πρώτου Διοικητικού Συμβουλίου ορίζονται 
με απόφαση της Συγκλήτου του Πανεπιστημίου Ιωαννί¬ 
νων εντός τριών (3) μηνών από τη δημοσίευση του δια¬ 
τάγματος αυτού, σύμφωνα με τα αναφερόμενα στο άρ¬ 
θρο 9 του παρόντος. 

Άρθρο 31 

Πρώτη Εταιρική Χρήση 

Ελεγκτές 

Η πρώτη Εταιρική Χρήση αρχίζει από τη δημοσίευση 
του παρόντος στην Εφημερίδα της Κυβερνήσεως και λή¬ 
γει την31.12.2001. 

Ελεγκτές της πρώτης χρήσης διορίζονται με απόφαση 
του Διοικητικού Συμβουλίου δύο (2) ορκωτοί λογιστές, α¬ 
πό πίνακα που καταρτίζεται από το Διοικητικό Συμβούλιο 

του Σώματος Ορκωτών Λογιστών μετά από αίτηση της Ε¬ 
ταιρείας. 

Άρθρο 32 

Κανονισμός Λειτουργίας 

1. Με τον εσωτερικό κανονισμό λειτουργίας ο οποίος 
καταρτίζεται από το Διοικητικό Συμβούλιο και εγκρίνεται 
από τη Γενική Συνέλευση ορίζονται οι υπηρεσιακές μονά¬ 
δες της Εταιρείας, η διάρθρωση και οι αρμοδιότητές της, 
οι θέσεις, τα τυπικά προσόντα πρόσληψης, οι αποδοχές, 
οι κανόνες που διέπουν γενικά την υπηρεσιακή κατάστα¬ 
ση του προσωπικού και κάθε άλλη σχετική λεπτομέρεια. 

2. Οι υπάλληλοι της Εταιρείας ευθύνονται αστικώς ως 
δημόσιοι υπάλληλοι, οι δε ασκούντες διαχείριση ως δη¬ 
μόσιοι υπάλληλοι. 

Άρθρο 33 

Διάλυση Εταιρείας - Τύχη Περιουσίας 

Σε περίπτωση διάλυσης της Εταιρείας για οποιοδήποτε 
λόγο η περιουσία αυτής περιέχεται αυτοδικαίως στο Πα¬ 
νεπιστήμιο Ιωαννίνων άνευ άλλης διατυπώσεως. 

Άρθρο 34 

Η Εταιρεία υπάγεται στην εποπτεία και τον έλεγχο του 
Υπουργού Εθνικής Παιδείας και Θρησκευμάτων. Οι αρ¬ 
μοδιότητες του Υπουργού Εμπορίου ως προς τη λειτουρ¬ 


γία της Εταιρείας σύμφωνα με τη νομοθεσία για τις ανώ¬ 
νυμες Εταιρείες ασκούνται από τον Υπουργό Εθνικής 
Παιδείας και Θρησκευμάτων. Ο ασκούμενος έλεγχος 
μπορεί να είναι οικονομικός, διαχειριστικός και διοικητι¬ 
κός. 

Άρθρο 35 

Διοίκηση και Διαχείριση 

Οι πράξεις διοικήσεως και διαχειρίσεως των οργάνων 
της Εταιρείας διέπονται από τις αρχές της δημοσιότητας 
της αιτιολογίας και της αποδοτικότητας. 

ΑΡΘΡΟ ΤΡΙΤΟ 

Η ισχύς του παρόντος αρχίζει από την δημοσίευση στην 
Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
ναθέτουμε την δημοσίευση και εκτέλεση του παρόντος 
Διατάγματος. 

Αθήνα, 7 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.βΐ. 9 γ 
θ-ΓΠ3ίΙ: ννθβΓΠ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























